 BB Naija winner 2020: Laycon ní òun kò lérò pé òun le mókè, àgbéga orin lòun bá lọ sílé náà Laycon, ẹni to sisọ loju ọrọ yii lasiko to n kopa lori akanse eto kan ni ikanni BBC Yoruba, salaye pe eeyan meji ni oun fi igbesẹ oun naa to leti, eyiun Maneja ati ẹgbọn oun. Àwọn iròyin tì ẹ leè ní ìfẹ síí: Amọ o ni o da oun loju pe iya oun n se atilẹyin fun oun lasiko ti oun wa nile BB Naija naa, to si maa n gbadura fun aseyọri oun nitori pe gbogbo ohun ti oun ba dawọle, ni iya oun maa n sugba rẹ. Laycon, ẹni to salaye pe oun ko ni lero rara pe oun le jawe olubori ninu idije naa, fikun pe oun naa gbero lati kopa lori eto naa, ki oun lee se agbelarugẹ orin ti oun n kọ ni. Nigba to n mẹnuba ọjọ manigbagbe fun lasiko to wa lori eto BB Naija, Olamilekan ni ayajọ Johnny Walker ati Guinness stars, ti oun, Vee ati Nengi wa ni isọri kannaa, ni oun ko le gbagbe laelae. Ondo Elections 2020: Ọgọrùn-ún ọdún tí a máa lò lórí oyè lOndo, ẹ ó rí àrà - Ojon YPP Nigba ta bi Laycon nipa obinrin to n pariwo lori ayelujara pe oun ti loyun fun, Olamilekan ni laelae, ọrọ ko ri bẹẹ, irọ si lo wa nidi rẹ nitori obinrin kankan ko ni oyun fun oun. Ẹ wo fidio ifọrọwerọ BBC Yoruba pẹlu Laycon naa ni oju opo wa ni Facebook wa: Bakan naa lo sisọ loju rẹ pe, ọrẹ oun ni Vee, bẹẹ ni ko si ọjọ kankan to jẹ ọjọ ibanujẹ fun oun lasiko ti oun wa nile BB Naija. Awọn ohun to ti ṣẹlẹ si Laycon saaju asiko yii: Dapo Abiodun yan Laycon ní aṣojú pẹlú ẹbún 5m àti ilé oníyàrá mẹta Saaju la ti sọ fun yin pe, Gomina ipinlẹ Ogun, Dapo Abiodun ti fun yan oludije to bori ninu ile BB Naija lọdun yii, Olamilekan Agbeleshebioba, ti ọpọ eeyan mọ si Laycon gẹgẹ bi asoju fun ipinlẹ naa. Bakan naa ni gomina Abiodun tun fun Laycon ni ẹbun ile oni yara mẹta ati owo to to miliọnu marun naira gẹgẹ bii owo iwuri lati mọ riri rẹ. Gomina ipinlẹ Ogun sisọ loju ọrọ yii lasiko to n gbalejo Laycon ni ọọfisi rẹ to wa ni Oke Mọsan nilu Abeokuta. Àwọn iròyin tì ẹ leè ní ìfẹ síí: Gomina Abiodun ni Emi funra mi n foju sọna lati ba ọ sisẹ gẹgẹ bi awokọse iwa rere, aseyọri, abuda gidi, iwa tutu ati ododo, eyi tii se ara abuda ijọba ipinlẹ Ogun, koda, agbegbe Odeda lo ti wa. O wa gba Laycon nimọran lati lo agbara rẹ fun didẹkun awọn iwa kotọ lawujọ, awọn iwa ti kii se ti ọmọluabi atawọn iwa ibi miran. Ìjọba ìpínlẹ Ogun náà ti gbóríyín fún Laycon gẹgẹ bíi ògidì ọmọ Ogun sùgbọn dandan ní owó orí sísan Ijoba ipinle Ogun naa ti ki Lekan ku oriire pelu erongba lati jo sise papo sii lodun to m bo. Won gboriyin fun un gẹgẹ bii ogidi ọmọ Ogun to tẹpa mọsẹ Ijọba ipinlẹ Ogun se sadankata Lekan pe omọ to se e fi yangan ni fun awọn ọdo asiko yii, Koda, won ti ranṣẹ ikini ku orire si ọmọ ologo Laycon, to jẹ owo ati ẹbun BBNaijia to kasẹ nilẹ lọjọ Aiku. Ijọba Ogun ko danu duro lori ikinni nikan, wọn tun ni ko ma gbagbe lati san owo ori rẹ fun ọdun 2021 ninu owo to jẹ naa. Ati pe inu awon si maa dun lati jọ dowopọ sii lodun to m bo Ki lo ti kọkọ sẹlẹ? Laycon, kú oríire àmọ bá ń kó owó orí nínú ẹbùn rẹ nílé BB Naija - Ìjọba Eko Ijọba ipinlẹ Eko ti ranṣẹ ikini ku orire si ọmọ ologo Laycon, to jẹ owo ati ẹbun BBNaijia to kasẹ nilẹ lọjọ Aiku. Ijọba Eko ko danu duro lori ikinni nikan, wọn tun ni ko ma gbagbe lati san owo ori rẹ fun ọdun 2021 ninu owo to jẹ naa. Àwọn iròyin tì ẹ leè ní ìfẹ síí: Loju opo Twitter ajọ to n mojuto gbigba owo ori nipinlẹ Eko LIRS ni wọn fi ọrọ yii sọwọ, lati le ran Laycon leti pe, awọn n duro de owo ori rẹ ninu owo to gba. Ọrọ yii ti n mu ki awọn eeyan maa sọ orisirisi ero wọn nipa rẹ lori ayelujara. Bi awọn ṣe n sọ pe o yẹ tabi ko yẹ ki Olamilekan san owo ori, lawọn miran n jiyan lori iye owo ori ti Laycon jẹ gangan. Koda, awọn miran n gba a ni imọran lati rọra na owo naa, ko ba ma na owo ori to yẹ ki o san pọ mọ. Ki ni ofin sọ nipa gbigba owo ori lori owo idije ti eeyan ba jẹ Naijiria ko yatọ si awọn orileede mii lagbaye ti awọn eeyan ti n san owo ori lori owo tẹtẹ tabi idije idaraya ti wọn ba jẹ. Ni Naijiria ko si agbelewọn to yatọ lori owo ori awọn elere idaraya tabi awọn to n ṣe iṣẹ amuludun. Owo ori ti wọn n san ko yatọ si eyi ti onikaluku n san lori owo to wọle fun lọdun. Fun idi eyi Laycon yoo ni lati san owo ori lori owo to jẹ ninu idije yi ati apapọ iye ẹbun to ri gba ayafi eleyi ti ijọba ba yọnda fun labẹ ofin. Amọ ṣa ijọba ipinlẹ ibi to ba ti jẹ owo bi apẹrẹ ti Laycon to waye ni Eko yi ni o lẹtọ lati gba owo naa lori apapọ owo ti Laycon ba pa wọle lọdun . Kò yẹ kí ìjọba máa ní àwọn mẹkúnú lára lásìkò Coronavirus yìí- Rewane Akitiyan ìjọba láti mú kí àwọn ọmọ Nàìjíríà san owó orí : Ẹni to gbegba oroke ninu idije BB Naija fọdun 2020, Olamilekan Agbeleshebioba, ti gbogbo eeyan mọ si Laycon ti kede pe oun ko bun iya oun gbọ, ki oun to lọ kopa ninu eto naa. 